**Årsberetning**

Norsk forening for abdominal radiologi 2011/2012

Norsk Forening for abdominal radiologi ble stiftet 25.10-2011. Et interimsstyre bestående av Gaute Hagen, Jarl Jakobsen og Åse Kjellmo tok initiativ høsten 2011, og invitert til et stiftelsesmøte i forbindelse med årsmøte i Norsk radiologisk forening. Dette ble avholdt 25.10.2011

Det ble nedsatt et styre bestående av:

**Leder:** Åse Kjellmo, St. Olavs Hospital, Trondheim

**Nestleder:** Kristin Mellingen, Vestreviken HF, Drammen

**Sekretær:** Jarl A. Jakobsen, OUS-Hf, Rikshospitalet

**Kasserer:** Unni Bergan, Ålesund

**Styremedlem 1:** Steinar Aasen, Ous-Hf , Rikshospitalet

**Styremedlem 2:** Jarle Rørvik, Haukeland Sykehus, Bergen

Vi søkte om godkjenning som spesialforening under Legeforeningen, slik flere av de eksisterende spesialforeningene er organisert. Dette ble imidlertid foreløpig ikke godtatt, da Legeforeningen ville gjennomgå sin struktur på nytt, og tilsynelatende ikke vil ha flere sidestilte radiologiske foreninger. Vi er derfor organisert som en underforening under Norsk radiologisk forening. Vi er registrert i Brønnøysundregisteret, har egen bankkonto og mailadresse (norsk.abd.rad@gmail.com)

Vi har fått opp en hjemmeside, se link

<http://legeforeningen.no/Fagmed/Norsk-radiologisk-forening/Underforeninger/Norsk-forening-for-abdominal-radiologi/>

Økonomi: Pr. 11.10.2012 er kassabeholdningen ca 6500,- . Se for øvrig regnskap og budsjett.

Aktiviteter:

9 og 10 mars 2012 ble det avholdt et oppstartsmøte på Gardemoen Airport Hotel . Det var et godt møte, som munnet ut i nye statutter og mange planer framover. Se eget referat.

Vi har siden hatt flere Skype-møter, og kommunikasjonen har ellers gått på mail. Vi har jobbet med en foredragsbolk på høstmøtet, planlagt årsmøtet og lagt planer for vår deltagelse på Nordisk møte i Bergen mai 2013.

Videre planlegger vi et dagsseminar om leverdiagnostikk, med spesielt fokus på preoperativ diagnostikk ved levermetastaser . Dette vil bli avholdt på Quality Airport Hotel Værnes 14.02.2013

Trondheim, 20 oktober 2012

Åse Kjellmo